*Приложение № 1*

*към Вътрешните правила за защита на личните данни в КПКОНПИ*

**ДЕКЛАРАЦИЯ**

**ЗА ИНФОРМИРАНОСТ ОТНОСНО ОБРАБОТВАНЕТО НА ЛИЧНИ ДАННИ И**

**ЗАДЪЛЖЕНИЯ ВЪВ ВРЪЗКА С РЕГЛАМЕНТ (ЕС) 2016/679**

Днес, ............202... г.,

Долуподписаният/долуподписаната, ....................................................................................., с ЕГН …………………………, заемащ/а длъжност ...................................... по заповед за назначаване №/ договор № .......……./………. г. в Комисията за противодействие на корупцията(наричана по-нататък КПК),

**ДЕКЛАРИРАМ, ЧЕ:**

Съм уведомен/а от КПК, в качеството й работодател, че:

1. Администратор на личните ми данни е Комисията за противодействие на корупцията, с адрес в гр. София, п.к. 1000, пл. „Света Неделя“ № 6, ел. поща: caciaf@caciaf.bg, тел.: (+359 2) 9401 417, факс: (+359 2) 9401 595.

2. Личните ми данни ще бъдат обработвани от КПК за следните цели:

- спазване на ЗПК, Закона за държавния служител, трудовото и осигурителното законодателство и за изпълнение на задълженията, произтичащи от служебното/трудовото ми правоотношение и спецификата на работа, във връзка с възникване и изменение на правоотношението, както и на тези, предоставени допълнително при изпълнение на служебните ми задължения.

- за целите на изпълнението на задълженията и упражняването на специалните права на администратора или на правата ми като субект на данните по силата на трудовото право и правото в областта на социалната сигурност и социалната закрила, в съответствие с приложимото национално законодателство, предоставените от мен специални категории данни, представляващи чувствителна информация, свързана със здравословното ми състояние, ще бъдат обработвани от КПК, единствено когато обработването е необходимо.

3. Правното основание за събиране и обработване на личните ми данни от администратора е чл. 6, пар. 1, б. „в“ от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните, Регламент (ЕС) 2016/679) - обработването е необходимо за спазването на законово задължение, което се прилага спрямо администратора. В някои случаи, данните ми ще бъдат обработвани, в случай че това е необходимо за изпълнението на задача от обществен интерес или при упражняването на официални правомощия, които са предоставени на администратора, ако същите имат преимущество над моите интереси (например за контрол на спазването на вътрешния ред, гарантиране на сигурността на информационните системи и имуществото на КПК, изпълнението на сключени договори и др.).

4. Личните ми данни могат да бъдат предоставени на следните получатели в Република България:

- Компетентни публични органи в изпълнение на задължение, предвидено в закон (НАП, НОИ и др.), както и при искане/ разпореждане, направено от страна на органите на досъдебното производство, съдебните органи или други компетентни органи;

- Служби по трудова медицина в съответствие със Закона за здравословни и безопасни условия на труд;

- Банкови институции, с оглед превеждане по банков път на възнаграждението ми или изплащането на обезщетения и др.;

- Контрагенти на КПК, когато това се налага във връзка с изпълнение на договор или заявка (с цел осъществяване на комуникация, приемане на пратки и документи, осигуряване достъп до обекти и т.н.).

5. Личните ми данни могат да бъдат предоставени на получатели в трети страни в рамките на трудовите и служебни правоотношения, например командировки в чужбина.

6. КПК прилага подходящи технически и организационни мерки за гарантиране на сигурността на личните ми данни, независимо дали същите се съхраняват на хартиен или електронен носител.

7. КПК съхранява личните ми данни в законово установените срокове и съобразно утвърдената в Комисията Номенклатура на делата със срокове за съхранение, като:

* Личните данни, съдържащи се в трудовото досие, се съхраняват в сроковете, предвидени в националното законодателство, като по отношение ведомостите за заплати този срок е 50 години.
* Личните данни, за които законодателството не предвижда изричен срок, се съхраняват до изтичане на сроковете за предявяване на искове за трудови спорове по Кодекса на труда.
* Личните данни на служители, съдържащи се в документи, част от служебното досие, се съхраняват 10 години след прекратяването на служебното правоотношение.

8. В качеството си на физическо лице, чиито данни се обработват от КПК, **имам следните права:**

- *право на достъп* до личните ми данни, включително да получа копие от тях;

- *право на коригиране или допълване* на неточни или непълни лични данни;

- *право на изтриване* на лични данни, които се обработват без правно основание;

- *право на ограничаване на обработването* - при наличие на правен спор между КПК и мен до неговото решаване или за установяването, упражняването или защитата на правни претенции;

- *право на възражение* - по всяко време и на основания, свързани с конкретната ситуация, при условие, че не съществуват убедителни законови основания за обработването, които имат предимство пред интересите, правата и свободите ми като субект на данни, или съдебен процес.

9. В съответствие със Закона за защита на личните данни, посочените по-горе права могат да се упражнят чрез подаване на писмено заявление до КПК. Заявление може да бъде отправено и по електронен път по реда на Закона за електронния документ и електронните удостоверителни услуги. Заявлението следва да бъде отправено лично от мен или от изрично упълномощено от мен лице.

10. **При изпълнение на задълженията си се задължавам да**:

- опазвам личните данни на физически лица, станали ми известни при и по повод изпълнение на служебните ми задължения;

- обработвам, съхранявам и разпространявам лични данни на физически лица, станали ми известни при и по повод изпълнение на служебните ми задължения, само доколкото това е необходимо за изпълнение на служебните ми задължения и спазване на Вътрешните правила за защита на личните данни на КПК, ЗЗЛД, Регламент (ЕС) 2016/679 и приложимото законодателство в областта на защитата на личните данни;

- познавам и изпълнявам Вътрешните правила за защита на личните данни в КПК, разпоредбите, отнасящи се до защита на личните данни в другите вътрешно – нормативни актове на администратора, както и ЗЗЛД и Регламент (ЕС) 2016/679;

- не съхранявам на служебния ми компютър лични данни на трети лица, съхранението и обработването на които не са свързани с непосредственото изпълнение на служебните ми задължения;

- не използвам служебен телефон и/или служебна електронна поща, както и други комуникационни средства за изпращане/получаване на лични данни на трети лица, съхранението и обработването на които не са свързани непосредствено с изпълнението на служебните ми задължения, или не са конкретно възложени от пряк или висшестоящ ръководител в КПК.

11. Уведомен/а съм, че за целите на информационната сигурност и поддръжка на информационните ресурсите, служебните е-мейли и масивите за съхранение на данни (локални твърди дискове, файлови сървъри, преносими устройства и др.) са подложени на мониторинг и е възможно мои и на трети лица лични данни, съхранявани за изцяло лични цели в изброените ресурси, да станат достояние на служители на КПК или трети лица, натоварени с функции за контрол и поддръжка.

12. Информиран/а съм, че ако считам, че правото ми на защита на личните ми данни е нарушено, мога да подам жалба до Комисията за защита на личните данни на адрес: гр. София 1592, бул. „Проф. Цветан Лазаров” № 2, интернет страница: www.cpdp.bg.

гр. ………………. Декларатор:……………………………